หุ้นไทยภาคเช้า2ต.ค.ปิดบวก9จุด
เช้าวันนี้ดัชนีหุ้นไทยปิดที่ระดับ 1,308.71 จุด เพิ่มขึ้น 9 จุด หรือ 0.69% มีมูลค่าการซื้อขาย 19,573.83 ล้านบาท
2 ต.ค. 2555

เช้าวันนี้ดัชนีหุ้นไทยปิดที่ระดับ 1,308.71 จุด เพิ่มขึ้น 9 จุด หรือ 0.69% มีมูลค่าการซื้อขาย 19,573.83 ล้านบาท




ดัชนีหุ้นไทยเช้าวันนี้(2 ต.ค.) ปรับตัวเพิ่มขึ้นตามตลาดหุ้นสหรัฐฯและยุโรป หลังจากที่ตัวเลขภาคการผลิตของสหรัฐฯและผลการทดสอบภาวะวิกฤติในภาคธนาคารสเปนออกมาดีกว่าคาด หนุนให้ดัชนีหุ้นไทยปรับขึ้นยืนเหนือระดับ 1,300 จุดอีกครั้ง โดยเช้าวันนี้ดัชนีหุ้นไทยปิดที่ระดับ 1,308.71 จุด เพิ่มขึ้น 9 จุด หรือ 0.69% มูลค่าการซื้อขาย 19,573.83 ล้านบาท
5 อันดับหุ้นที่มีมูลค่าการซื้อขายสูงสุด1. BJC ปิดที่ 69.75 บาท เพิ่มขึ้น 10.50 บาท หรือ 17.72% มูลค่าการซื้อขาย 2,738.33 ล้านบาท2. SIRI ปิดที่ 3.06 บาท เพิ่มขึ้น 0.14 บาท หรือ 4.79% มูลค่าการซื้อขาย 747.11 ล้านบาท3 UV ปิดที่ 10.20 บาท เพิ่มขึ้น 0.50 บาท หรือ 5.15% มูลค่าการซื้อขาย 633.37 ล้านบาท4. SUSCO ปิดที่ 2.68 บาท เพิ่มขึ้น 0.26 บาท หรือ 10.74% มูลค่าการซื้อขาย 532.28 ล้านบาท5. LOXLEY ปิดที่ 4.98 บาท ราคาไม่เปลี่ยนแปลง มูลค่าการซื้อขาย 530.30 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังคงแกว่งตัวขึ้นทดสอบระดับ 1,300 จุด โดยน่าจะได้รับอานิสงส์เชิงบวกจากข้อมูลภาคการผลิตที่ดีกว่าคาดของสหรัฐในเดือน ก.ย.ที่ผ่านมา รวมถึงผลการทดสอบภาวะวิกฤติในภาคธนาคารสเปนที่ไม่ได้แสดงให้เห็นว่ามีปัญหาใหม่ในภาคธนาคาร ช่วยหนุนการพุ่งขึ้นของตลาดหุ้นยุโรปและสหรัฐวานนี้ 
อย่างไรก็ดีคาดดัชนียังไม่น่าพุ่งไปได้ไกล ขณะที่ในวันนี้ยังมีหลายตลาดในภูมิภาคปิดทำการต่อเนื่อง อาจทำให้บรรยากาศเงียบเหงา ด้านกระแสเงินทุนต่างชาติ(Fund flow)น่าต้องจับตาต่อเนื่องหลังซื้อสุทธิในตลาดหุ้นไทยมากขึ้นเมื่อวันศุกร์ที่ 28 ก.ย.ที่ผ่านมา แต่แผ่วลงวานนี้ และยังยืนด้านขายสุทธิในตลาดอนุพันธ์ต่อเนื่อง สำหรับกลยุทธ์การลงทุนระยะสั้นแนะนำให้ "ขึ้นขาย ลงซื้อ"เป็นหลัก และยังเน้นทยอยขายแถวแนวต้าน 1,303 จุด 1,313 จุด